**Nijste stikken fan de St.U.F.T.**

1. **De wachtkeamer** Elmar Kuiper 7 M 7F

In origineel Frysk stik

De Vries komt hieltyd del op de earste helppost om 't er mient dat er in slimme sykte ûnder de lea hat. Hy moat holpen wurde, mar net ien harket nei him. Syn frou is koartlyn, yn it selde sikehûs, oan kanker stoarn. Sa no en dan komt sy, as in skynsel del. De oare pasjinten hawwe dúdlike kwalen en krupsjes en wurde al holpen. De Vries net.

1. De kat in de kelder Pol Anrys

**De kat yn de kelder** Gurbe Dijkstra 5M 4F Klucht

Evarist Tanghe lit, alhiel tsjin it sin fan syn ' soere' suster Serafine, it kânsearme húshâlding De Kat tydlik yn de kelder fan syn hearehûs wenje. Ynearsten hat de famylje De Kat neat mei de kelder, mar dat slacht al rillegau om as se der achter komme dat se neist de bank komme te wenjen. Feliks sjocht de kâns op de 'jackpot' wol sitten en hy beslút fan út de kelder in tunnel nei de bank te graven. It plan liket te slagjen oan’t Serafine alles úntdekt.

1. Huzarensalade Loek Elich

**Huzaresalade**  Betty Schilstra 2M 2F Blijspul

Henk sjocht dat Nance in bakje huzaresalade pikt en merkt dat de manager it sjoen hat. Hy betellet it sadat Nance net op stellerij betrape wurde kin. At Nance ferteld dat se dy nacht bûten sliepe moat, begruttet it Henk om har en se mei dy nacht bliuwe te sliepen. Dy jûns stiet Nance wer by Henk foar de doar, tegeare mei in freon. Dy nacht betrapet hy it duo dat dwaande is om syn hûs troch te sykjen en wurdt it ek dúdlik wêrom 't hy sa begien wie mei de libbensomstannichheden fan Nance.

1. Wij komen op TV John Vermeulen

**Wy komme op’e telefyzje** Siep Jorna 6/7M 3/4F Komeedzje

Toanielselskip 'Kom mar op' driget fallyt te gean, foaral omdat foarsitter Yme mei alle geweld oan 'Grutte Keunst' dwaan wol. En dan lûkt de haadsponsor him ek noch werom. De repetysjes foar 'De Fekke' ferrinne mei hieltyd minder animo. Oant der in telefoantsje komt fan in telefyzjestasjon,

1. Suddenly at Home Francis Durbridge

**Samar thús** Meintsje Brouwer 4M 4F Thriller

Maggie Howard, troud mei Glenn, is in hiele rike frou om 't se in grutte erfenis krigen hat. As Maggie in jûntsje fuort is, praat Glenn mei Sheila Wallis, in aktrise en in freondinne fan Maggie. Dan docht bliken dat Glenn en Sheila in ferhâlding ha en dat Glenn Maggie fermoardzje wol. Se fabrisearje in tal bewizen en alles wurdt goed berekkene. Mar it rint dochs efkes oars.

1. A delicate balance Edward Albee

**Yn wankel lykwicht** Betty Schilstra 2M 4F

It libben fan in 'deagewoan' stel wurdt fersteurd as harren alderbêste freonen Harry en Edna foar de doar stean en harren dochter nei in mislearre houlik wer op 'e stoepe stiet. Sa begjint der in spul fan minsken dy't master binne yn it tadekken, it ferjitten, of net sizzen. Edward Albee hat foar dit stik de Amerikaanske “Pulitzer” priis krigen.

**Nije ienakters :**

1. **De Basilisk** Aly Cnosssen 11J 4F Bernetoniel

Op in skoalle yn Fryslan hawwe de bern les oer âlde folksferhalen. Ek "De Basilisk" is in âld ferhaal. Janneke sit te deidreamen en belibbet har aventoer oer it meunster fan Boarn, de Basilisk. Elk jier wurdt der ien fan de ynwenners offere oan de Basilisk. Dit jier is Janneke útkeazen. Mei har freonen betinkt se in plan om de Basilisk te ferslaan. Ferhaal is basearre op it mearke fan Joris en de draak.

1. **Belje dokter** Anja Steegstra 1M 4F Komeedzje

Toanielferiening 'Wy ha der nocht oan'bestiet fiifensantich jier. It bestjoer wol dit jubileum net ûngemurken foarby gean litte. Jûn sil de earste gearkomste hâlden wurde by de nije foarsitter thús. Hoewol 't er him tige goed taret hat, falt it net ta om fjouwer froulike bestjoersleden yn 'e beage te hâlden. As der ek noch in nij lid bykomt en it heft yn hannen nimt, binne de rapen gear...

1. Het geluid van de kruinen Peter Aten Komeedzje

**It lûd út de krún** Betty Schilstra 1M 2F

Evelyn is troch har man Jan nei it park lokke foar in sesje 'werom nei de natuer'. Jan hat it gefoel dat harren relaasje fêstrûn is en hy hopet mei dit inisjatyf it houlik wer in nije ympuls te jaan. Under lieding fan de sweverige Frida leare Jan en Evelyn harren opkropte gefoelens te uterjen, se wurde ynwijd yn de keunst fan it ierdzjen en krije se kontakt mei in beam.

1. Zit de drie al in de klok Tim Galddinus

**Sit de trije al yn’e klok** Baukje Stavinga 1M 1F tragikomeedzje

In dialooch tusken in man en in frou. Se sitte beide thús; hy mei in hernia en sy mei in burn-out. Tegearre moatte se útfine hoe 't se dêr mei omgean moatte. Beide fine se dat de oare him/har oanstelt.

1. De hulp Maria Goos

**De help** Baukje Stavinga 2M tragikomeedzje

Arnoud is in jonge bankier dy't yn ien dei syn wurk en syn frou ferliest en ek noch in hernia kriget. En dan seit er ek noch de help fjirtichtûzen euro ta. Dit stik is in rekonstruksje fan hoe't it sa fier komme koe. Fia de help Lucas leart Arnoud in wrâld kennen dy't er hjirfoar net koe.

De folsleine beskriuwing stiet op [www.frysketoanielkatalogus.tresoar.nl](http://www.frysketoanielkatalogus.tresoar.nl)

Stikken bestelle kin fia e-post: [g.vdwijk@afuk.nl](mailto:g.vdwijk@afuk.nl) of telefoanysk: 058-234 30 80 op:

- woansdeitemoarn fan 09.30-13.00 oere

- tongersdeitemoarn fan 09.30-13.00 oere

- freedtemoarn fan 09.30-13.00 oere

St.U.F.T. is altiden op syk nei stikken. Ha jimme noch wat lizzen wat net yn de katalogus stiet, as in Hollânsk stik wat oersetten wurde kin? Nim kontakt mei ûs op [www.stuft.nl](http://www.stuft.nl)